CELEX: 32019R1084
Language: da
Date: 2019-06-25 00:00:00
Title: Kommissionens gennemførelsesforordning (EU) 2019/1084 af 25. juni 2019 om ændring af forordning (EU) nr. 142/2011 for så vidt angår harmoniseringen af listen over godkendte eller registrerede virksomheder, anlæg og driftsledere og sporbarheden af visse animalske biprodukter og afledte produkter (EØS-relevant tekst.)

26.6.2019   
               
               
                  DA
               
               
                  Den Europæiske Unions Tidende
               
               
                  L 171/100
               
            
         KOMMISSIONENS GENNEMFØRELSESFORORDNING (EU) 2019/1084
         af 25. juni 2019
         om ændring af forordning (EU) nr. 142/2011 for så vidt angår harmoniseringen af listen over godkendte eller registrerede virksomheder, anlæg og driftsledere og sporbarheden af visse animalske biprodukter og afledte produkter
         (EØS-relevant tekst)
         EUROPA-KOMMISSIONEN HAR —
         under henvisning til Europa-Parlamentets og Rådets forordning (EF) nr. 1069/2009 af 21. oktober 2009 om sundhedsbestemmelser for animalske biprodukter og afledte produkter, som ikke er bestemt til konsum, og om ophævelse af forordning (EF) nr. 1774/2002 (1), særlig artikel 21, stk. 5, litra a), artikel 23, stk. 3, artikel 41, stk. 4, artikel 47, stk. 2, og artikel 48, stk. 2, og
         ud fra følgende betragtninger:
         
                     (1)
                  
                  
                     Ved Kommissionens forordning (EU) nr. 142/2011 (2) er der fastsat gennemførelsesbestemmelser til forordning (EF) nr. 1069/2009, herunder krav vedrørende handelsdokumenter og sporbarheden af animalske biprodukter og afledte produkter.
                  
               
                     (2)
                  
                  
                     I henhold til artikel 21 i forordning (EF) nr. 1069/2009 skal hver sending af animalske biprodukter eller afledte produkter under transporten ledsages af et handelsdokument, der er udarbejdet i overensstemmelse med modellen i bilag VIII til forordning (EU) nr. 142/2011 og udfyldt af driftslederen.
                  
               
                     (3)
                  
                  
                     Oprindelsesmedlemsstatens kompetente myndighed skal, ved hjælp af det integrerede veterinærinformationssystem (Traces), som blev indført ved Kommissionens beslutning 2004/292/EF (3), underrette bestemmelsesmedlemsstatens kompetente myndighed om afsendelsen af animalske biprodukter og afledte produkter, der er omfattet af artikel 48, stk. 3, i forordning (EF) nr. 1069/2009.
                  
               
                     (4)
                  
                  
                     Driftsledere, der er involveret i afsendelse af sendinger, som er omfattet af artikel 48, stk. 3, i forordning (EF) nr. 1069/2009, bør med henblik på effektive offentlige kontroller på bestemmelsesstedet kun have mulighed for at vælge bestemmelsesstedet fra lister over godkendte eller registrerede virksomheder og anlæg, der er integreret i Traces, og ikke fra lister over registrerede driftsledere, der også er integreret i Traces.
                  
               
                     (5)
                  
                  
                     Forordning (EU) nr. 142/2011 bør derfor ændres med henblik på at medtage krav til de harmoniserede lister over godkendte eller registrerede virksomheder og anlæg og fastsætte, at harmoniserede og ajourførte lister indføres i eller er tilgængelige gennem Traces. Der bør derfor indsættes en ny artikel i kapitel VI i forordning (EU) Nr. 142/2011.
                  
               
                     (6)
                  
                  
                     Harmonisering af lister i eller tilgængelige gennem Traces kan udgøre en administrativ byrde for de kompetente myndigheder i medlemsstaterne. Kompetente myndigheder bør derfor have en passende overgangsperiode til gennemførelsen af de nye bestemmelser.
                  
               
                     (7)
                  
                  
                     Artikel 30 i forordning (EU) nr. 142/2011 bør ikke finde anvendelse i tilfælde af specifikke flytninger af animalske biprodukter og afledte produkter mellem områder i Rusland, jf. artikel 29 i samme forordning, samt i tilfælde af specifik transit gennem Kroatien af animalske biprodukter og afledte produkter fra Bosnien-Hercegovina, der er bestemt til tredjelande, jf. artikel 29a i samme forordning. De specifikke krav til flytninger og transit, der er fastsat i ovennævnte artikler, sikrer et passende beskyttelsesniveau for folke- og dyresundheden og giver dermed mulighed for en undtagelse fra indførelse på listen over oprindelsesvirksomheder og -anlæg i Traces.
                  
               
                     (8)
                  
                  
                     Artikel 30 i forordning (EU) nr. 142/2011 bør derfor ændres.
                  
               
                     (9)
                  
                  
                     I henhold til artikel 21, stk. 2, i forordning (EF) nr. 1069/2009 skal driftsledere sikre, at animalske biprodukter og afledte produkter under transporten ledsages af et handelsdokument. For at forhindre, at visse animalske biprodukter og afledte produkter anvendes i produktionskæden for foder til opdrættede dyr, bør de aktiviteter, der udføres af registrerede handlende, som er ansvarlige for at arrangere transport, præciseres og gøres mere gennemsigtige med henblik på offentlige kontroller. Det standardhandelsdokumentet, der skal ledsage ovennævnte animalske biprodukter og afledte produkter, bør tilpasses, således at det giver de nødvendige oplysninger.
                  
               
                     (10)
                  
                  
                     Visse animalske biprodukter og afledte produkter, jf. artikel 48, stk. 3, i forordning (EF) nr. 1069/2009, er omfattet af kanaliseringsprocedurer. Driftsledere og kompetente myndigheder bør sikre, at sådanne animalske biprodukter eller afledte produkter, når lagring er nødvendig, altid ankommer til et oplagringsanlæg, der er registreret i overensstemmelse med artikel 23, stk. 1, litra a), i forordning (EF) nr. 1069/2009, en virksomhed eller et anlæg, der er godkendt i overensstemmelse med artikel 24, stk. 1, i samme forordning, eller ankommer til det bestemmelsessted, der er fastsat i artikel 24, stk. 1, litra j), nr. i) til iv). Det er derfor nødvendigt at tilpasse standardhandelsdokumentet til de krav, der er fastsat i artikel 48, stk. 3, i forordning (EF) nr. 1069/2009.
                  
               
                     (11)
                  
                  
                     Varigheden af transporten mellem oprindelsesstedet og bestemmelsesstedet bør begrænses til 15 arbejdsdage for at sikre sendingernes sporbarhed. Hvis en sending ikke ankommer til bestemmelsesstedet inden for dette tidsrum, skal alle de involverede kompetente myndigheder øjeblikkelig identificere det sted, hvor en sådan sending befinder sig.
                  
               
                     (12)
                  
                  
                     Flere nye varer er genstand for samhandel mellem medlemsstaterne. Handelsdokumentet bør revideres med henblik på at opføre disse nye varer i overensstemmelse hermed.
                  
               
                     (13)
                  
                  
                     Bilag VIII til forordning (EU) nr. 142/2011 bør derfor ændres.
                  
               
                     (14)
                  
                  
                     Afsendelsen af animalske biprodukter og afledte produkter, jf. artikel 48, stk. 1, i forordning (EF) nr. 1069/2009, til andre medlemsstater skal forhåndsgodkendes af den kompetente myndighed i bestemmelsesmedlemsstaten efter ansøgning fra driftslederen. Bilag XVI til forordning (EU) nr. 142/2011 indeholder et standardformat for ansøgninger om tilladelse til afsendelse af animalske biprodukter og afledte produkter til en anden medlemsstat. Dette format bør ændres, således at det omfatter oplysninger om det godkendte bestemmelsessted for afledte produkter og de godkendte brugere af animalske biprodukter eller afledte produkter. Det forhold, at disse animalske biprodukter og afledte produkter er tilladt i en medlemsstat, udelukker ikke, at en anden medlemsstats kompetente myndigheder afviser en sådan afsendelse. Standardformatet for tilladelsen bør indføres i Traces og være forbundet elektronisk til det handelsdokument, der anvendes til de tilladte sendinger af animalske biprodukter eller afledte produkter, for at forhindre, at handelsdokumentet genereres uden en udfyldt ansøgningsformular, der er godkendt af den kompetente myndighed på bestemmelsesstedet.
                  
               
                     (15)
                  
                  
                     Bilag XVI til forordning (EU) nr. 142/2011 bør derfor ændres.
                  
               
                     (16)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            I forordning (EU) nr. 142/2011 foretages følgende ændringer:
            
                        1)
                     
                     
                        Følgende indsættes som artikel 20a:
                        
                           »Artikel 20a
                           Lister over virksomheder, anlæg og driftsledere i medlemslandene
                           En medlemsstats kompetente myndighed sikrer, at ajourførte lister over virksomheder, anlæg og driftsledere, jf. artikel 47, stk. 1, i forordning (EF) nr. 1069/2009:
                           
                                       a)
                                    
                                    
                                       er udarbejdet i overensstemmelse med de tekniske specifikationer, der er offentliggjort på Kommissionens websted (*1)
                                       
                                    
                                 
                                       b)
                                    
                                    
                                       enten er indført i Traces eller tilgængelige via Traces senest den 31. oktober 2021.
                                    
                                 
                        
                           (*1)  https://ec.europa.eu/food/sites/food/files/safety/docs/fs-animal-products-app-est-technical_spec_04032012_en.pdf.«"
                        
                     
                  
                        2)
                     
                     
                        I artikel 30 tilføjes følgende stykke:
                        »Denne artikel finder ikke anvendelse på specifikke flytninger af sendinger af animalske biprodukter, der kommer fra og er bestemt til Rusland, jf. artikel 29, og på flytninger af sendinger af animalske biprodukter eller afledte produkter, der kommer fra Bosnien-Hercegovina og er bestemt til tredjelande, jf. artikel 29a.«
                     
                  
                        3)
                     
                     
                        Artikel 32, stk. 7, affattes således:
                        
                           »7.   Driftsledere indgiver ansøgning om tilladelse som omhandlet i stk. 6 i overensstemmelse med standardformatet i kapitel III, afsnit 10, i bilag XVI til denne forordning via Traces.«
                        
                     
                  
                        4)
                     
                     
                        Bilag VIII og XVI ændres som angivet i bilaget til denne forordning.
                     
                  
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 25. juni 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 300 af 14.11.2009, s. 1.
         
            (2)  Kommissionens forordning (EU) nr. 142/2011 af 25. februar 2011 om gennemførelse af Europa-Parlamentets og Rådets forordning (EF) nr. 1069/2009 om sundhedsbestemmelser for animalske biprodukter og afledte produkter, som ikke er bestemt til konsum, og om gennemførelse af Rådets direktiv 97/78/EF for så vidt angår visse prøver og genstande, der er fritaget for veterinærkontrol ved grænsen som omhandlet i samme direktiv (EUT L 54 af 26.2.2011, s. 1).
         
            (3)  Kommissionens beslutning 2004/292/EF af 30. marts 2004 om anvendelse af Traces-systemet og om ændring af beslutning 92/486/EØF (EUT L 94 af 31.3.2004, s. 63).
      
      
         
            BILAG
            I forordning (EU) nr. 142/2011 foretages følgende ændringer:
            
                        1)
                     
                     
                        I bilag VIII, kapitel III, punkt 6 foretages følgende ændringer:
                        
                                    a)
                                 
                                 
                                    Litra f), nr. iv) til vii), affattes således:
                                    
                                                »iv)
                                             
                                             
                                                navn og adresse på oprindelsesvirksomheden eller -anlægget samt godkendelses- eller registreringsnummer, der er tildelt i henhold til forordning (EF) nr. 1069/2009 eller, hvis det er relevant, i henhold til Europa-Parlamentets og Rådets forordning (EF) nr. 852/2004 (1), (EF) nr. 853/2004 (2) eller (EF) nr. 183/2005 (3), samt behandlingens art og behandlingsmetoder, alt efter hvad der er relevant
                                             
                                          
                                                v)
                                             
                                             
                                                navn, adresse og registreringsnummer på den transportør, der transporterer materialet
                                             
                                          
                                                vi)
                                             
                                             
                                                navn og adresse på bestemmelsesvirksomheden eller -anlægget samt registrerings- eller godkendelsesnummer, der er tildelt i henhold til forordning (EF) nr. 1069/2009 eller, hvis det er relevant, i henhold til forordning (EF) nr. 852/2004 eller forordning (EF) nr. 183/2005
                                             
                                          
                                                vii)
                                             
                                             
                                                ved transport i containere, det fulde containeridentifikationsnummer (»BIC-kode«), der er udstedt i overensstemmelse med kravene fra Bureau International des Containers et du Transport Intermodal (4)
                                                
                                             
                                          
                                                viii)
                                             
                                             
                                                ved eksport af forarbejdet animalsk protein og produkter, der indeholder forarbejdede animalske proteiner, jf. bilag IV til forordning (EF) nr. 999/2001, udgangsmedlemsstaten og udgangsgrænsekontrolstedet som omhandlet i beslutning 2009/821/EF (5).«
                                             
                                          
                              
                                    b)
                                 
                                 
                                    Følgende tilføjes som litra i):
                                    
                                                »i)
                                             
                                             
                                                Den kompetente myndighed, der er ansvarlig for bestemmelsesstedet, jf. artikel 48, stk. 3, andet afsnit, i forordning (EF) nr. 1069/2009, skal senest 15 arbejdsdage efter modtagelsen af de oplysninger, der er omhandlet i artikel 48, stk. 3, første afsnit, i samme forordning, informere oprindelsesmedlemsstatens kompetente myndighed om sendingens ankomst via Traces.«
                                             
                                          
                              
                                    c)
                                 
                                 
                                    Standardhandelsdokumentet affattes således:
                                    »Handelsdokument
                                    
                                    
                                       Til brug ved transport inden for den Europæiske Union af animalske biprodukter og afledte produkter, der ikke er bestemt til konsum, jf. forordning (EF) nr. 1069/2009
                                    
                                    Tekst af billedet
                                    
                                       DEN EUROPÆISKE UNION
                                       Handelsdokument
                                       Del I: Nærmere oplysninger om sendingen
                                       I.1. Afsender
                                       Navn
                                       Adresse
                                       Godkendelses- eller registreringsnr.
                                       Postnr.
                                       I.2. Dokumentets referencenr.
                                       I.2.a. Lokalt referencenr.
                                       I.3. Central kompetent myndighed
                                       I.4. Lokal kompetent myndighed
                                       I.5. Modtager
                                       Navn
                                       Adresse
                                       Postnr.
                                       Godkendelses- eller registreringsnr.
                                       Telefonnr.
                                       I.6. Registreret handlende
                                       Navn
                                       Registreringsnr.
                                       Adresse
                                       Postnr.
                                       Medlemsstat
                                       I.7.
                                       I.8. Oprindelsesland
                                       ISO-kode
                                       I.9. Oprinde-lsesregion
                                       Kode
                                       I.10. Bestem-melsesland
                                       ISO-kode
                                       I.11. Bestem-melsesregion
                                       Kode
                                       I.12. Oprindelsessted
                                       Virksomhed
                                       Navn Godkendelses- eller registreringsnr.
                                       Adresse
                                       Postnr.
                                       I.13. Bestemmelsessted
                                       Virksomhed
                                       Navn Godkendelses- eller registreringsnr.
                                       Adresse
                                       Postnr.
                                       I.14. Indladningssted
                                       I.15. Dato for afgang
                                       I.16. Transportmiddel
                                       Fly
                                       Køretøj
                                       Identifikation
                                       Skib
                                       Andet
                                       Togvogn
                                       I.17. Transportør
                                       Navn
                                       Adresse
                                       Postnr.
                                       Godkendelses- eller registreringsnr.
                                       Medlemsstat
                                       I.18. Varebeskrivelse
                                       I.19. Varekode (KN-kode)
                                       I.20. Samlet mængde
                                    
                                    Tekst af billedet
                                    
                                       I.21. Produkternes temperatur
                                       I.22. Antal kolli
                                       Omgivelse
                                       Nedkølet
                                       Frosset
                                       Kontrolleret temperatur
                                       I.23. Plombens nummer, hvis plombering er pålagt af den kompetente myndighed, og containerens BIC-identifikationsnummer
                                       I.24. Kollitype
                                       I.25. Varer attesteret til:
                                       Foderstof
                                       Teknisk brug
                                       Foder til selskabsdyr
                                       Organisk gødningsstoffer/jordforbedringsmidler
                                       Sendingen er omfattet af de krav, der er fastsat i forordning (EF) nr. 999/2001.
                                       Fiskeolie/fiskemel i kategori 3 med for høje mængder af dioxiner og/eller PCB'er bestemt til rensning i henhold til forordning (EU) 2015/786.
                                       I.26.
                                       I.27. Transit gennem medlemsstater
                                       Medlemsstat ISO-kode
                                       Medlemsstat ISO-kode
                                       Medlemsstat ISO-kode
                                       I.28. Eksport
                                       Tredjeland ISO-kode
                                       Udgangssted Kode
                                       I.29.
                                       I.30.
                                       I.31. Identifikation af varerne
                                       Virksomhedernes godkendelsesnr.
                                       Art
                                       Varens art
                                       Kategori
                                       Type behandling
                                       Fremstillingsvirksomhed
                                       Batchnr.
                                    
                                    Tekst af billedet
                                    
                                       LAND
                                       Animalske biprodukter/afledte produkter, der ikke er bestemt til konsum
                                       II. Sundhedsoplysninger
                                       II.a. Certifikatets referencenr.
                                       II.b.
                                       Del II: Erklæring
                                       II.1. Afsenderens erklæring
                                       Undertegnede erklærer, at:
                                       II.1.1. oplysningerne i del I er korrekte
                                       II.1.2. der er truffet alle fornødne forholdsregler for at undgå kontaminering af de animalske biprodukter eller de afledte produkter med patogener og krydskontaminering mellem de forskellige kategorier.
                                       Bemærkninger
                                       Del I:
                                       — Rubrik I.1: Den juridiske eller fysiske person, der bestiller transporten, angivet i det dokument, der kræves i henhold til konventionen om fragtaftaler ved international godsbefordring ad landevej (CMR).
                                       — Rubrik I.5: Den juridiske eller fysiske person, som sendingen er bestemt til.
                                       — Rubrik I.6 [valgfrit, hvis det er relevant]: Navn, adresse og registreringsnummer på den registrerede handlende.
                                       — Rubrik I.9 og I.11: Hvis relevant.
                                       — Rubrik I.12 og I.13: Godkendelses- eller registreringsnummer.
                                       Hvis der er tale om:
                                       — produkter, der er omfattet af artikel 48, stk. 3, i forordning (EF) nr. 1069/2009, kun et oplagringsanlæg, forbrændings- eller medforbrændingsanlæg, der er registreret i henhold til artikel 23, stk. 1, litra a); en virksomhed eller et anlæg, der er godkendt i overensstemmelse med artikel 24 i forordning (EF) nr. 1069/2009, eller, hvis der er tale om husdyrgødning, den godkendte bestemmelsesbedrift
                                       — fiskeolie eller fiskemel i kategori 3, der er bestemt til rensning i henhold til forordning (EU) 2015/786, angives godkendelsesnummeret for bestemmelsesanlægget i henhold til forordning (EF) nr. 183/2005 eller forordning (EU) 2015/786.
                                       — Rubrik I.14: Udfyldes, hvis forskelligt fra I.1 og I.12.
                                       — Rubrik I.17: Registrerings- eller godkendelsesnummer for den faktiske transportør. Hvis dette er de samme oplysninger som i rubrik I.6, skal kun rubrik I.17. anvendes.
                                       — Rubrik I.23: Det fulde containeridentifikationsnummer (»BIC-kode«) er obligatorisk, hvis der er tale om transport i container.
                                       — Rubrik I.25.: Teknisk brug: ethvert andet anvendelsesformål end dyrefoder eller organiske gødningsstoffer/jordforbedringsmidler. Tekniske produkter kan ikke bruges i foder eller foder til selskabsdyr eller organiske gødningsstoffer/jordforbedringsmidler.
                                       — Rubrik I.31.:
                                       Dyreart: For så vidt angår kategori 3-materiale og deraf afledte produkter, der skal anvendes som fodermidler. Vælg blandt følgende alternativer: fugle, drøvtyggere, svin, andre pattedyr, fisk, bløddyr, krebsdyr, insekter (art, hvis relevant) andre hvirvelløse dyr, blandede arter af ikke-drøvtyggere, blandede arter, hvori drøvtyggere indgår.
                                       Varens art: Angiv en vare fra følgende liste: »biprodukter fra biavl«, »blodprodukter«, »blod«, »blodmel«, »nedbrydningsaffald«, »indhold fra fordøjelseskanalen«, »tyggepinde og tyggeben«, »fiskemel«, »animalske smagsforstærkere«, »gelatine«, »grever«, »huder og skind«, »hydrolyseret protein«, »organiske gødningsstoffer/jordforbedringsmidler«, »foder til selskabsdyr«, »forarbejdet animalsk protein«, »animalske biprodukter til fremstilling af foder til selskabsdyr«, »råt foder til selskabsdyr«, »afsmeltet fedt«, »kompost«, »forarbejdet husdyrgødning«, »fiskeolie«, »mælkeprodukter«, »colostrumprodukter«, »centrifuge- eller separatorslam fra mælkeforarbejdning«, »dicalciumphosphat«, »tricalciumphosphat«, »kollagen«, »ægprodukter«, »serum fra dyr af hestefamilien«, »jagttrofæer«, »uld«, »hår«, »svinebørster«, »fjer«, »animalske biprodukter til forarbejdning«, »afledte produkter«, »kød- og benmel«, »kadavere«, »husdyrgødning«, »fedtderivater«, »glycerol«, »tidligere fødevarer«, »køkken- og madaffald«, »brugt madolie«, »behandlede huder og skind«, »vækstsubstrat«, »døde selskabsdyr«, »døde dyr af hestefamilien«, »tidligere foderstoffer«, »[karakter af animalske biprodukter eller afledte produkter] blandet med ikkefarligt affald [EURAL-kode]«, »æg«, »biprodukter fra rugerier«, »embryoner i æg eller ikke i æg«.
                                    
                                    Tekst af billedet
                                    
                                       LAND
                                       Animalske biprodukter/afledte produkter, der ikke er bestemt til konsum
                                       II. Sundhedsoplysninger
                                       II.a. Certifikatets referencenr.
                                       II.b.
                                       Kategori: Angiv kategori 1-, kategori 2- eller kategori 3-materiale.
                                       For så vidt angår kategori 3-materiale til anvendelse som foderstof, angives det litra i artikel 10 i forordning (EF) nr. 1069/2009, hvor det pågældende animalske biprodukt er omhandlet (f.eks. artikel 10, litra a), eller artikel 10, litra b), etc.).
                                       For så vidt angår kategori 3-materiale til anvendelse i råt foder til selskabsdyr anføres det (ved angivelse af »3a«, »3b(i)« eller »3b(ii)«), hvorvidt de animalske biprodukter er omhandlet i artikel 10, litra a), eller i artikel 10, litra b), nr. i) eller ii), i forordning (EF) nr. 1069/2009.
                                       For så vidt angår huder og skind og deraf afledte produkter anføres det (ved angivelse af »3b(iii)« eller »3(n)«), hvorvidt de animalske biprodukter eller afledte produkter er omhandlet i artikel 10, litra b), nr. iii), eller i artikel 10, litra n), i forordning (EF) nr. 1069/2009.
                                       Type behandling: For så vidt angår behandlede huder og skind angives type behandling som følger:
                                       »a)« for tørret
                                       »b)« for tørsaltet eller vådsaltet i mindst 14 dage forud for afsendelsen
                                       »c)« for saltet i syv dage i havsalt tilsat 2 % natriumcarbonat.
                                       For så vidt angår kategori 1- og kategori 2-materiale beskrives forarbejdnings- eller omdannelsesmetoden. Angiv den relevante forarbejdningsmetode (vælg en af forarbejdningsmetoderne fra 1 til 5, jf. kapitel III, eller en alternativ metode, jf. kapitel IV i bilag IV til forordning (EU) nr. 142/2011) eller forarbejdningsmetoden for forarbejdet gødning, jf. bilag XI, og angiv datoen for GTH-mærkning, alt efter hvad der er relevant.
                                       For så vidt angår kategori 3-materiale til anvendelse i foder se det relevante afsnit i bilag X til forordning (EU) nr. 142/2011.
                                       For så vidt angår afledte produkter fra kategori 3-materiale til anvendelse i foder angiv den relevante standardforarbejdningsmetode (vælg en af forarbejdningsmetoderne fra 1 til 7, jf. kapitel III i bilag IV til forordning (EU) nr. 142/2011, hvis der er tale om forarbejdet animalsk protein), en alternativ metode, jf. kapitel IV i bilag IV, hvis der er tale om ensilage, eller beskriv behandlingens art og metode, jf. kapitel II i bilag X til forordning (EU) nr. 142/2011.
                                       Fiskeolie eller fiskemel, der er bestemt til rensning, skal mærkes som »fiskeolie eller fiskemel med for høje mængder af dioxiner og/eller PCB'er i overensstemmelse med bilag I til direktiv 2002/32/EF, der er bestemt til rensning i en godkendt virksomhed«.
                                       Batchnr.: Angiv batchnummer eller eventuelt øremærkenummer.
                                       Fremstillingsvirksomhed: For så vidt angår forarbejdet animalsk protein angiv forarbejdningsanlægget.
                                       Del II:
                                       — Underskriften skal have en farve, der afviger fra påtrykkets farve.
                                       Underskrift
                                       Udfærdiget i den
                                       (sted) (dato)
                                       (underskrift af den ansvarlige person på oprindelsesstedet)
                                       (navn (med blokbogstaver)
                                    «
                              
                  
                        2)
                     
                     
                        I bilag XVI, kapitel III, afsnit 10, foretages følgende ændringer:
                        »Afsnit 10
                        
                           Standardformat for ansøgninger om visse tilladelser i forbindelse med samhandelen inden for Unionen
                        
                        Driftsledere skal underrette oprindelsesmedlemsstatens kompetente myndighed og ansøge bestemmelsesmedlemsstatens kompetente myndighed om tilladelse til afsendelse af animalske biprodukter og afledte produkter, jf. artikel 48, stk. 1, i forordning (EF) nr. 1069/2009, samt fiskeolie eller fiskemel af kategori 3-materialer, der er bestemt til rensning, i overensstemmelse med følgende format i Traces:
                        Tekst af billedet
                        
                           Referencenummer:
                           SIDE 1/2
                           ANSØGNING OM TILLADELSE TIL AFSENDELSE AF ANIMALSKE BIPRODUKTER OG AFLEDTE PRODUKTER TIL EN ANDEN MEDLEMSSTAT(ARTIKEL 48 I FORORDNING (EF) Nr. 1069/2009)
                           Ansøgerens navn og adresse
                           Godkendelses- eller registreringsnummer (2)
                           Oprindelsesstedets navn og adresse
                           Godkendelses- eller registreringsnummer (2)
                           Afsenderens navn og adresse (1)
                           Godkendelses- eller registreringsnummer (2)
                           Bestemmelsesstedets navn og adresse (3)
                           Godkendelses- eller registreringsnummer (3)
                           Animalske biprodukter/afledte produkter (4)
                           Kategori 1-materiale bestående af:
                           (materialets art)
                           Kategori 2-materiale bestående af:
                           (materialets art)
                           Kød- og benmel afledt af kategori 1-materiale
                           Afsmeltet fedt afledt af kategori 1-materiale
                           Kød- og benmel afledt af kategori 2-materiale
                           Afsmeltet fedt afledt af kategori 2-materiale
                           Fiskeolie eller fiskemel med for høje mængder af dioxiner og/eller PCB'er i overensstemmelse med bilag I til direktiv 2002/32/EF, der er bestemt til rensning i en godkendt virksomhed
                           Påtænkt anvendelse (4)
                           Bortskaffelse som affald
                           Forarbejdning
                           Brænding
                           Forbrænding eller medforbrænding i virksomheder eller anlæg godkendt til animalske biprodukter
                           Anvendelse på jordarealer
                           Omdannelse til biogas
                           Kompostering
                           Virksomhed for mellemledsaktiviteter
                           Foder til selskabsdyr (5)
                           Fremstilling af biodiesel eller andet biobrændstof
                           Fodring af (6):
                           Fremstilling af følgende afledte produkter (7) (2):
                           Bestemt til rensning i en hertil godkendt virksomhed (2)
                           Angiv mængden af animalske biprodukter/afledte produkter (rumfang eller vægt) (2) (8):
                        
                        Tekst af billedet
                        
                           Referencenummer:
                           SIDE 2/2
                           ANSØGNING OM TILLADELSE TIL AFSENDELSE AF ANIMALSKE BIPRODUKTER OG AFLEDTE PRODUKTER TIL EN ANDEN MEDLEMSSTAT(ARTIKEL 48 I FORORDNING (EF) Nr. 1069/2009)
                           For så vidt angår kød- og benmel og afsmeltet fedt
                           Materialerne er forarbejdet ved følgende metode (9):
                           Materialerne er mærket med GTH
                           Oprindelsesart (oplysningerne bør svare til angivelsen af arter i DOCOM/CD (12)):
                           For så vidt angår fiskeolie, der er bestemt til rensning, forarbejdningsmetode:
                           Undertegnede erklærer, at ovenstående oplysninger er korrekte.
                           (Underskrift: navn, dato, kontaktoplysninger: telefon, fax (hvis relevant), e-mail)
                           Afgørelse truffet af bestemmelsesmedlemsstatens kompetente myndighed (10):
                           Afsendelsen af sendingen:
                           afvises
                           accepteres
                           accepteres på betingelse af, at materialet og GTH-mærkningen underkastes tryksterilisering (metode 1).
                           accepteres på følgende betingelser (2):
                           Denne tilladelse er gyldig indtil (11)
                           (Dato samt den kompetente myndigheds stempel og underskrift)
                           Bemærkninger:
                           Dokumentet udfyldes med BLOKBOGSTAVER.
                           (1) Udfyld, hvis afsenderen er forskellig fra ansøgeren.
                           (2) Udfyld, hvis relevant.
                           (3) For så vidt angår bulksendinger til flere forskellige bestemmelsessteder er ansøgeren ansvarlig for at give den lokale veterinærenhed alle detaljerne vedrørende de forskellige bestemmelsessteder. Rubrikkens størrelse kan udvides for at gøre plads til alle krævede oplysninger. Antallet af flere forskellige bestemmelsessteder er underlagt afgørelse fra den kompetente myndighed, der er ansvarlig for bestemmelsesstedet.
                           (4) Sæt kryds i det relevante felt.
                           (5) For så vidt angår foder til selskabsdyr produceret med kategori 1-materiale, der er importeret fra tredjelande, jf. artikel 8, litra c), i forordning (EF) nr. 1069/2009.
                           (6) Præcisér i overensstemmelse med artikel 18 i forordning (EF) nr. 1069/2009.
                           (7) Præcisér de påtænkte anvendelser, såsom fremstilling af pelse, organiske gødningsstoffer/jordforbedringsmidler, taksidermi, etc.
                           (8) Præcisér. Angiv for så vidt angår døde dyr af hestefamilien transpondernummeret (mikrochip), hvis relevant, eller det unikke individnummer, jf. artikel 2, litra o), i Kommissionens forordning (EU) 2015/262, som anført i identifikationsdokumentet.
                           (9) Angiv en af forarbejdningsmetoderne i kapitel III eller kapitel IV i bilag IV til forordning (EU) nr. 142/2011.
                           (10) Udfyldes af den kompetente myndighed: Sæt kryds i det relevante felt.
                           (11) Indsæt tilladelsens udløbsdato.
                           (12) DOCOM: handelsdokument i Traces/CD: handelsdokument.
                        «
                  
               (1)  Europa-Parlamentets og Rådets forordning (EF) nr. 852/2004 af 29. april 2004 om fødevarehygiejne (EUT L 139 af 30.4.2004, s. 1.).
            
               (2)  Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (EUT L 139 af 30.4.2004, s. 55.).
            
               (3)  Europa-Parlamentets og Rådets forordning (EF) nr. 183/2005 af 12. januar 2005 om krav til foderstofhygiejne (EUT L 35 af 8.2.2005, s. 1.).
            
               (4)  https://www.bic-code.org/identification-number/.
            
               (5)  Kommissionens beslutning 2009/821/EF af 28. september 2009 om fastlæggelse af en liste over godkendte grænsekontrolsteder, af visse regler for den kontrol, der gennemføres af Kommissionens veterinæreksperter, og af veterinærenhederne i Traces (EUT L 296 af 12.11.2009, s. 1).